section_heading: Komercijalni uspjeh
paragraph_text: Ray of Light je debitirao na prvom mjestu australske ljestvice, i bio je sedmi Madonnin album na prvom mjestu. ARIA mu je dodijelila trostruku platinastu certifikaciju za 210.000 prodanih primjeraka. U Njemačkoj se album zadržao sedam tjedana na prvom mjestu i za prodanih 1.500.000 primjeraka je dobio trostruku platinastu certifikaciju. Postao je Madonnin najprodavaniji album u Njemačkoj. U Fancuskoj je Ray of Light izbjegao prvo mjesto, te se na drugoj poziciji zadržao sedam tjedana. SNEP mu je dodijelio trostruku platinastu certifikaciju za 1.000.000 prodanih primjeraka. U Ujedinjenom Kraljevstvu je debitirao na prvom mjestu UK Albums Chart i ostao i sljedeći tjedan na vrhu. U siječnju 2003. BPI mu je dodijelio 6× platinastu certifikaciju za prodanih 1.897.000 prmjeraka.